CELEX: E2010P0011
Language: bg
Date: 2010-08-10 00:00:00
Title: Дело, заведено на 10 август 2010 г. от Надзорният орган на ЕАСТ срещу Лихтенщайн (Дело E-11/10)

28.10.2010   
            
            
               BG
            
            
               Официален вестник на Европейския съюз
            
            
               C 292/27
            
         Дело, заведено на 10 август 2010 г. от Надзорният орган на ЕАСТ срещу Лихтенщайн
   (Дело E-11/10)
   2010/C 292/09
   На 10 август 2010 г. Надзорният органа на ЕАСТ, представляван от Xavier Lewis и Markus Schneider, в качеството си на представители на Надзорния орган, с адрес: rue Belliard/Belliardstraat 35, 1040 Bruxelles/Brussel, BELGIQUE/BELGIË, заведе пред Съда на ЕАСТ дело срещу Княжество Лихтенщайн.
   Надзорният съвет на ЕАСТ изисква от Съда на ЕАСТ да постанови, че:
   
               1.
            
            
               с неприемането или неуведомяването на Органа в посочения срок за мерките, необходими за пълното прилагане на акта, посочен в точка 21а от приложение XVIII към Споразумението за Европейското пространство (Директива 2006/54/ЕО на Европейския парламент и Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите (преработена)), адаптиран към Споразумението за ЕИП с Протокол 1 към него, Княжество Лихтенщайн не е изпълнила задълженията си по член 33 от директивата и по член 7 от Споразумението за ЕИП.
            
         
               2.
            
            
               Княжество Лихтенщайн да изплати разходите по това производство.
            
         
      Правен и фактически контекст и правни аргументи, приведени в подкрепа:
   
   
               —
            
            
               Заявлението се отнася до неспособността на Лихтенщайн в пълна степен да спази Директива 2006/54/ЕО на Европейския парламент и Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите (преработена).
            
         
               —
            
            
               В заявлението се твърди, че съгласно член 33 от Директивата, в съчетание с Решение № 33/2008 на Съвместния комитет на ЕИП, Лихтенщайн беше длъжен да предприеме необходимите мерки, за да гарантира пълно спазване на директивата не по-късно от 1 февруари 2009 г. и да съобщи на Надзорния орган на ЕАСТ текста на тези мерки.
            
         
               —
            
            
               Надзорният орган на ЕАСТ твърди, че не е получил информация от правителството на Лихтенщайн, показваща, че актът е изцяло транспониран в националното право, нито че притежава каквато и да е друга информация, позволяваща му да вземе подобно заключение.
            
         
               —
            
            
               Правителството на Лихтенщайн не оспори закъснението си напълно да транспонира акта.